  Туспуктэм: Григорий Фомин Майя Бывальцева Удмуртилэн тӧроез Александр Бречалов элькун кивалтэтлэсь ёзчиосэ юнматон сярысь косэтъёсты кинюртӥз. Ужкагазъёс улосвыл тӧрлыкъёслэн нимлыко сайтазы шараямын. Ас ужан интыязы кылизы: Наталья Якимова – тазалыкез утёнъя министрлэсь ужзэ быдэсъясь Михаил Юдин – гурт возёсъя но сиён-юонъя министр Михаил Тумин – экономикая министр Владимир Соловьёв – лулчеберетъя министр Эдуард Петров – йӧскалык политикая министр Тимур Меджитов - цифровой азинсконъя министр Алексей Горбачёв, транспортъя но сюрес возёсъя министр Виктор Лашкарёв – промышленностья но вузкаронъя министр Ольга Лубнина – мерлыко политикая но ужъя министр Анна Боталова – ваньбур кусыпъёсъя министр Светлана Болотникова – дышетонъя но тодосъя министр Евгений Шутов – Граждан обороная но шимучыръёсъя кун комитетлэн кивалтӥсез Айваз Мараданшин – Юстицияя валтӥсь управленилэн кивалтӥсез Роман Габдрахманов – Ветеринарияя валтӥсь управлениелэн кивалтӥсез. Со сяна, Денис Парахин физкультурая но спортъя выль министр луиз. Лэсьтӥськонъя, жилищно-коммунальной возёсъя но дыкужымъя министре Ришат Ибрагимовез юнматӥзы (2021-тӥ арысь шуркынмонысен министрлэн воштӥсез интыын министрлэсь ужзэ быдэсъяз). Ваньмыз ужоскетазы 2022-тӥ арын 30-тӥ шуркынмонэ пыризы. Тодэ вайытом, азьвылгес Удмуртилэн тӧроез Александр Бречалов аслаз косэтэныз (указ) Ярослав Семёновез элькун кивалтэтлы тӧрое юнматӥз.  Тегъёс: Удмуртия кивалтэт кивалтӥсьёс Политика  